9 правила за разговор по мобилен телефон | здраве.bg
Мобилни телефони и рак – връзка няма!
Ринг-тревожност – заболяването на всеки с мобилен телефон
Китай създава дистанционен кардиологичен център
Мобилният телефон е поредният наркотик на новото поколение
Наскоро повечето англоезични медии публикуваха писмо на двадесет водещи медицински специалисти, които призовават към по-умерено използване на мобилните телефони. В писмото се подчертава изрично, че все още няма абсолютни научни доказателства за безопасността на мобилните комуникации, както няма и доказателства за вредата от тях. Но въпреки това новите технологии трябва да се използват внимателно, предупреждават учените.
Те предлагат и списък от правила за разговор по мобилен телефон, които, по техните думи, значително намаляват риска от възможни здравословни проблеми:
1.	Децата до 12 години трябва да използват мобилен телефон само в краен случай, когато това наистина е наложително.
2.	Трябва по-често да се използват приспособления, които позволяват телефонът да не се държи непосредствено до главата – хендсфрий или блутуут.
3.	Мобилният телефон не трябва да се носи в джоба и не трябва да се оставя през нощта върху нощното шкафче или близо до главата.
4.	Ако все пак държите телефона в джоба си, обърнете го с клавиатурата към тялото.
5.	Говорете кратко и при всеки възможен случай използвайте стационарен вместо мобилен телефон.
6.	Ако водите продължителен разговор, често сменяйте ухото.
7.	Не използвайте телефона на места с неустойчива връзка или по време на движение.
8.	Ако е възможно, по-добре изпратете SMS вместо да проведете разговор.
9.	Когато си избирате телефон, вземете предвид неговия коефициент на излъчване (DAS).